Passagerer med DSB mod Aalborg bliver lørdag formiddag sat af i Skørping og fragtet videre med bus. En mand er blevet påkørt af et tog ved jernbaneoverskæringen ved Planetvej i Skalborg. Oprydningsarbejdet er i gang og politiet tror, at der er tale om et selvmord. Det skal de nærmere undersøgelser nu vise. DSB genoptager lørdag middag driften på strækningen.
Togtrafikken til Aalborg er lørdag formiddag indstillet. En mand er blevet påkørt af et tog.